
Často kladené otázky (FAQ): Výzva MoF – 4/ 2025

1. Minimálna výška dotácie je 500 tis. EUR aj vrátane DPH?

Výška dotácie závisí od toho či je žiadateľ platcom resp. neplatcom DPH. 
V rámci prílohy č.3 k žiadosti Rozpočet projektu je v 14 riadku možnosť výberu DPH (Áno / Nie) a na základe zvolenej možnosti sú jednotlivé prepočty s DPH alebo bez DPH.
Žiadateľ bez ohľadu na to či je, alebo nie je platcom DPH, vždy musí dodržať minimálnu výšku dotácie 500 tis. EUR.

2. Do ktorej skupiny priorizácie v rámci predkladanej žiadosti o poskytnutie podpory formou dotácie (ďalej len „žiadosť“) má byť zaradený obecný úrad resp. mestský úrad?

Do skupiny č.3.

3. V rámci kompletnej rekonštrukcie zastrešenia (zateplenie strechy a výmena strešnej krytiny), je oprávneným výdavkom výmena strešného výlezu a kompletná výmena bleskozvodov? 

Áno.

4. Plavárne, telocvične pripadne iné športoviská spadajú pod "verejné budovy, ktoré sú súčasťou športovísk resp. športových areálov"?

Áno, avšak musia spĺňať podmienky max 20% hospodárskej činnosti.
V prípade športoviska - futbalové ihrisko vrátane budovy, ktorá je využívaná ako: šatne, sociálne zariadenia, sú oprávnené výdavky na realizáciu aktivít projektu iba na danú budovu a nie na „výmenu trávnika“. 

5. Je potrebné mať platné stavebné povolenie s vyznačenou právoplatnosťou, resp. oznámenie k ohláseniu k dátumu podania žiadosti, alebo najneskôr k výzve na doplnenie? 

V prípade realizácie stavebných prác v rámci aktivít projektu je žiadateľ dotácie povinný predložiť platné stavebné povolenie s vyznačenou právoplatnosťou, resp. oznámenie k ohláseniu najneskôr k dátumu podania žiadosti o poskytnutie dotácie (ak relevatné).

6. Limit na personálne výdavky (projektový manažér, manažér pre verejné obstarávanie resp. finančný manažér) vo výške 5% je myslené osobitne pre jedného manažéra alebo kumulatívne?

Projektový manažér, manažér pre verejné obstarávanie do max. výšky 5 % z celkových oprávnených výdavkov projektu, a to bez ohľadu či ide „Interných zamestnancov (TPP resp. Dohoda)“, alebo na „faktúru“ – kumulatívne.
Finančný manažér je neoprávnený výdavok. 

7. Je povinná podmienka poskytnutia dotácie (ďalej len „PPD“) v rámci výzvy MoF 4/2025 realizácia bezbariérového prístupu?

Realizácia bezbariérového prístupu nie je podmienkou v rámci výzvy MoF- 4/2025.

8. Môže sa obec ako oprávnený žiadateľ zapojiť do výzvy MoF 4/2025, aj keď nie je vlastníkom budovy (komunitné centrum)?

Nie.

9. Žiadateľ pri verejnom obstarávaní v rámci Výzvou MoF – 4/2025 má postupovať iba v zmysle Zákona o verejnom obstarávaní alebo je potrebné postupovať aj v zmysle nejakej príručky, napr. príručka k procesu a kontrole verejného obstarávania (MIRRI...)?

Žiadateľ v rámci výzvy MoF 4/2025 postupujú výlučne podľa zákona o Verejnom obstarávaní.

10. V rámci PPD (hospodárska činnosť) je stanovený limit do výšky max. 20 % jednoznačne, alebo by bolo možné zohľadniť v podmienkach oprávnenosti aj faktor pomeru príjmov a výdavkov? 

Faktor pomeru príjmov a výdavkov nie je relevantný, pretože výdavky nie sú pri preukazovaní dôležité. Pozeráme sa len na príjmy (podľa usmernenia PMÚ).

11. Je oprávneným nákladom výmena slaboprúdových rozvodov?

Áno.

12. Je možné využívať tzv. „virtuálnu batériu“ pri výrobe elektrickej energie z FVE? 

Áno, ak je dostupná v danej lokalite.

13. Je baterka ako úložisko vyrobenej elektrickej energie oprávnený náklad? 

Nie, iba s výnimkou tzv. „virtuálnej batérie“

14. Ak je predmetom žiadosti (projektu) areál základnej školy, ktorý sa skladá z 2 pavilónov a 1 telocvične, môže podať žiadosť ako celok? 

Áno, ale ak sa všetky 3 budovy nachádzajú v jednej projektovej dokumentácii.

15. Ak je premetom projektovej dokumentácie v jednej budove kultúrny dom aj obecný úrad. Do ktorej priority bude žiadosť zaradená?

Žiadosť je posudzovaná podľa najnižšej priority z vybraných budov, a to podľa ich účelového zamerania. 
V tomto prípade by to bola priorita 3, do ktorej spadá obecný úrad.

16. V rámci PPD (hospodárska činnosť) je potrebné zohľadniť kumulatívne časové aj podlahové kritérium pri výpočte max. 20% hospodárskej činnosti?

Nie, je potrebné spĺňať jedno kritérium, teda buď podlahová plocha alebo časové  kritérium.
17. Podľa čoho má žiadateľ určiť priorizáciu?
Priorizácia sa určuje (overuje) podľa listu vlastníctva.


18. Je v rámci výzvy MoF - 4/ 2025 oprávnená budova "Dom sociálnych služieb", ktorej vlastníkom je obec ?

Nie, nakoľko domovy sociálnych služieb nespĺňajú hospodársku činnosť. 

19. Žiadateľ (obec) je správcom budovy (knižnica), ktorého majiteľom je zriaďovateľ Nitriansky samosprávny kraj (VÚC). Môže takýto žiadateľ podať žiadosť?
Áno.

20. Akým spôsobom bude riešené financovanie projektov (v rámci realizácie aktivít projektu) v rámci výzvy MoF 4/2025.

Systém finančnej realizácie aktivít projektu bude možný iba spôsobom refundácie alebo predfinancovania, resp. kombináciou oboch. 

21. Za, ktorý rok (2023 resp. 2024) je potrebné predložiť účtovnú uzávierku?

Pri podaní žiadosti k výzve MoF 4/2025 je potrebné predložiť účtovnú uzávierku za rok 2023. 

22. Kde je možné v rámci prílohy č. k žiadosti 2 Rozpočet projektu uvádzať výdavky na debarierizačné opatrenia?

Uvádzajú sa v rámci prílohy č. k žiadosti 2 - Rozpočet projektu  (riadok 123) v časti „Ostatné výdavky súvisiace so stavebnými prácami, riadením projektu a publicitou“.

23. Sú exteriérové žalúzie oprávneným nákladom? Do akej aktivity ich zaradiť? 

Exteriérové žalúzie a iné žalúzie a zariadenia, ktoré znižujú prehrievanie budov 
          sú oprávneným nákladom. 
    Patria do hlavnej aktivity F1 - “Opatrenia zabraňujúce prehrievaniu budov” 

24. Kde je možné v rámci prílohy č. k žiadosti 2 Rozpočet projektu uvádzať výdavky na rozvody okrem rozvodov svetiel? 

Všetky rozvody je potrebné uvádzať v rámci prílohy č. k žiadosti 2 - Rozpočet projektu  v časti “Výmena svietidiel vrátane výmeny rozvodov“

25. Je povinné mať zakomponované v rámci žiadosti (v projekte) prvky zelenej infraštruktúry? 

nie sú povinné, no odporúčame ich ak je priestor na ich realizáciu. 

